text:
E Komposishon Di Un Karta Di Solisitut
Ora bo ke solisitá riba un trabou, bo tin mester di un kuríkulo ku ta up-to-date i un karta di solisitut. Nos a bini ku un ehèmpel un par di siman pasa kon pa traha un kuríkulo(CV). Awor nos ta laga bo mira kiko mester tin den bo karta di solisitut i kon e komposishon di bo karta mester ta. Kòrda ku esaki ta djis un ehèmpel kon pa traha un karta di solisitut. Nos ke duna bo un indikashon kiko mester ta den.
KOMPOSISHON:
[Bo nòmber]
[Bo adrès]
[Nòmber di e kompania kaminda bo ta solisitá]
[Nòmber di e persona ku ta enkargá ku e solisitut] (T.a.v.)
[Adrès di e kompania]
[Fecha (p.e. Curacao, 17 di ougùstùs 2020]
[Tópiko(Onderwerp òf Betreft:]
[Geachte heer/mevrouw,]
Na e Alinea aki:
Bo por skibi ku bo a mira un anunsio ku nan ta buskando hende pa e vakatura di ……Anto ku e vakatura ta pas den bo deseonan i ambishon komo trabou.
Na e Alinea aki:
Bo ta skibi dikon bo ta e kandidato ideal pa e funshon aki.
Na e alinea aki:
Bo ta bisa kiko bo ta haña bon di e kompania. Por ehèmpel kon bo ta haña nan produkto/servisio. Òf kon bon nan ta trata nan klientenan i ku ta p’esei bo kier solisitá na e kompania ei. Bo ta laga nan mira akinan ku bo a investigá e kompania.
E serada di e karta di solisitut:
Bo por skibi aki nan kiko lo bo por realisá(balor agregá) pa e kompania ora bo traha serka nan. Skibi tambe ku lo bo apresiá si nan tuma tempu pa wak bo portafolio. Anto ku bo ta spera di haña un invitashon di nan pa por papia di e posibilidatnan pa bin traha serka nan
Met vriendelijke groet,
“Bo number”
BIJLAGE: CV
Nos ta deseá bo hopi éksito buskando/hañando un trabou!


c: text/html

text:
Prome Minister Evelyn Wever-Croes: DISTANCIAMENTO SOCIAL: ‘STOP DI PLAM’E’!
Prome Minister Evelyn Wever-Croes:
DISTANCIAMENTO SOCIAL: ‘STOP DI PLAM’E’!
Hopi hende ainda despues cu Aruba a wordo confronta cu dos caso di Corona Virus, no ta tumando e situacion cu nos ta den mucho na serio. “E comportacion di cada ciudadano di pais Aruba mester cambia si nos kier bringa e virus aki of pa e no plama mas y pa nos sali exitoso di esaki”, Prome Minister Evelyn Wever-Croes a enfatisa.
Mundo henter a cuminsa practica ‘Social Distancing’, un distanciamento social. Evita encuentronan di grupo grandi di hende sea na luganan social of na trabou. No bay caminda tin aglomeracion di hende of fiesta di famia of di club unda tin hopi hende.
Gobierno ya caba a emiti un prohibicion pa actividadnan publico, actividadnan social, cultural y Deportivo. Sinembargo e fin di siman tras di lomba a mustra nos cu e comportacion no a cambia.
Si nos tuma como ehempel Spaña, 3 siman pasa e pais aki tawata tin apenas 4 caso di Corona Virus. Ya pa diasabra 5200 caso a wordo raporta y diadomingo casi 8000 caso a wordo raporta. Esaki ta un indicacion di con lihe e virus aki ta plama.
“P’esey nos mester di cooperacion di cada ciudadano di pais Aruba pa cambia su comportacion y no bay den aglomeracionnan. Esaki no ta momentonan pa fiesta den grupo grandi. Pa nos para y bringa e virus aki nos mester di abo. Gobierno ta haciendo su parti, pero cada ciudadano mester tambe haci di su parti pa asina hunto nos vence”, Prome Minister Evelyn Wever-Croes a duna di conoce.

robotstxt: allowed

filter: keep


text:
Dia 2 di december proximo Filomena College MAVO na San Nicolas ta tene su acostumbrado Feria di Pasco 2022. Bao guia di e maestronan Mariela Carrion, Jennely Heiliger y Raquel Leocadia cada studiante di Ciclo Basico y Avansa 1 a haya e oportunidad di eligi un baluarte di San Nicolas y vecindario studiando su trayectoria y su nificacion pa San Nicolas y Aruba henter. E baluartenan aki ta: Ataniro, Edward Cheung, Gregory Richardson, Tito Bolivar, Diana Antonette, Dufi Kock, Chris Kross y Roderick “Rocco” Franken.
E anochi ta dia 2 di december 2022 di 6:00 pm. pa 9:00 pm. Como cu Filomena College a inaugura e mural dedica na Aruba su heroe Boy Ecury, maestro Addonsito Croes lo duna lectura riba e bida di e heroe aki.
E anochi aki nos alumnonan lo tin tambe e menu di cumindanan tipico crioyo y di pasco cu e publico por cumpra na prijsnan di famia.


text:
Recientemente SIMAR como sindicato di Maestronan di Aruba a tene un debate politico. Aki diferente ponencianan a wordo treci pa dilanti y awe mi ta comparti esaki cu cada cuidadano di Aruba.
Como principio educativo pa henter enseñansa preparatorio/primario, principalmente pa motivo cu esaki ta reconoce y respeta e diversidad grandi cu ta existi bao di e populacion di alumno entre 4 pa 12 aña.
Na mes momento enseñansa inclusivo ta respeta e existencia di enseñansa special, cu ta demanda un acogida concentra, ortho-pedagogico y orthodidactico. Educacion inclusivo ta nifica cu tur mucha y hoben, cu y sin discapacidad of dificultad, ta siña hunto den e diferente institucionnan educativo regular, cu un sistema di apoyo apropia.
Teniendo esaki na cuenta, ta importante pa nos na Aruba por brinda un espacion inclusivo na tur alumno, pa di e manera aki nan por desaroya nan mes di tal manera cu nan por yega na realisa trabounan den diferente area den nan bida adulto, sin cu nan situacion fisico of hasta mental por afecta esaki.
Pa e motibo aki, partido POR ta pro enseñanza inclusivo na Aruba. Na cada scol y den henter nos sistema escolar, cuminsando cu enseñansa primario. Tal team mester wordo ekipa e.o. cu maestronan specialisa pa programanan compensatorio (‘remedial teachers’), como tambe pa programanan social-pedagogico (‘social workers’).
Pa enseñansa preparatorio (KO) nos partido tambe ta di acuerdo pa cada klas/grupo wordo guia pa tanto pa un maestro(a), plus un asistente educativo (onderwijs-assistent).
Partido POR ta totalmente de acuerdo pa cada klas na Aruba conta cu un asistente educativo. No solamente pasobra e ta hunga un parti esencial den un Educacion Inclusivo, pero tambe pasobra realisticamente awendia e peso pa nos como maestro ta birando casi imposibel pa carga.
Cada biaha nos tin mas alumno, pero e mesun cantidad di klas y scol. Fortificacion di nos sistema educativo ta di sumo importancia pa por garantisa un enseñasa di calidad, y un bon caminda pa cuminsa lo por ta den structuracion di un sistema di cuido y guia.
Mi partido ta reconoce e papel protagonico di Papiamento como idioma nacional, banda di e otro idiomanan: Hulandes, Spaño y Ingles. Ademas nos partido ta di opinion cu mester fortifica proyecto SAM riba tur faceta, e.o.: legislacion, profesionalisacion di e cuerpo di docente, desaroyo curicular y produccion di material pa scol, sin lubida e fondonan indispensable pa implimenta tal inovacion.
E Aruba cu nos ta bibando aden den actualidad ta un composicion di e Arubiano tradicional y e Arubiano nobo. Pa cu esaki nos tin di sa pa adapta nos sistema di enseñanza di tal manera cu tur persona por tin acceso na esaki, sin cu nan por confronta obstaculo di idioma.
Papiamente ta nos idioma oficial y cu mester haya su debido relevancia den nos identidad como pais. Pa nos por logra esaki, e mihor manera ta pa pone Papiamento como e idioma di instruccion na cierto scolnan, y integra idiomanan manera Hulandes, Ingles y Spaño mas hopi den nan curriculum escolar.
Partido POR ta pro e proyecto piloto SAM. Nos constitucion, articulo I.20, inciso 5: Gobierno mester ofrece suficiente enseñansa basico di formacion general publico na un cantidad suficiente di scol.
Segun regla stipula pa medio di ordenansa nacional por permiti desviacion di e disposicion aki, con tal cu ta duna oportunidad pa haya enseñansa basico di formacion general publico Prome cu nos bai papia di independisa scolnan publico, nos tin cu regla e derechonan di e maestronan prome.
Como docente mi mes a experencia momento cu a purba na independisa y a sali na cla cu e rechten en plichten di maestronan no ta completamente regla. Apesar cu un maestro ta un gelijkgestelde na un ambtenaar, toch e LMA no ta proteha e maestro completamente, ademas e LMA ta papia di diensten cu ta diferente cu esnan cu ta traha como maestro.
Pa es motibo aki mester traha un CAO completamente nobo pa enseñanza prome cu bai papia di independisa scolnan publico. Ademas scolnan publico tey tambe pa segura pa e muchanan cu no a hanja un cupo na un scol cu ta resorta bou di un Stichting, pa alsnog e mucha aki tin e posibilidad di drenta un scol sin restricion.
Pa es motibonan aki partido POR ta contra independisashon di scolnan publico. Un mecanismo di consulta structura entre scolnan primario y scolnan secundario pa e.o.: un progreso programatico (‘programatische doorstroming’) entre ambos nivel escolar, e.o. mester explicita e reglanan di admission.
Como docente mi mes y pa experiencia propio y personal, mi ta reconoce e importancia di bin cu un mecanismo di consulta structura entre scolnan secundario y basico.
Hopi biaha bo ta mira casonan di alumnonan cu, pa falta kizas di comunicacion adecua entre scolnan, ta wordo pone den un nivel di enseñanza no apto pa nan capacidad.
Pa e motibo aki Partido POR ta di opinion cu articulacion di un mecanismo di consulta entre scolnan primario y secundario mester ta poni den e top di prioridad den nos Sistema di enseñanza.
Ta (mas) transparencia den maneho di enseñansa a traves di momentonan periodico di participacion cu e actornan principal den enseñansa, e.o.: maestronan, mayornan, studiantenan y nan respectivo organisacionnan representativo.
Esaki den espirito di e articulo di enseñansa I.20, inciso 8: “Pa medio di ordenansa nacional ta stipula regla tocante participacion di esnan cu ta haya enseñansa parcialmente o totalmente paga for di caha nacional y di nan representantenan legal”.
E Sistema di enseñanza mester tin un participante clave den su evolucion: e mayor/voogd. No ban lubida cu sin e ayudo di esnan encarga cu e alumno na cas, masha poco nos como maestro por haci pa crea alumnonan di excelencia.
Apoyo na cas pa cu e trabou di e maestro ta di sumo importancia y como tal Partido POR ta totalmente pro pa tin mas transparencia den e maneho di enseñansa na Aruba, unda cu esnan encarga cu cuido na cas di e alumno tin mas inclusion den esaki.
E asina yama UNESCO-norm di 6% di GDP, cual ta propone pa Gobierno inverti anualmente minimalmente 6% di nos GDP den enseñansa. Mi partido ta partidario tambe pa institui fundonan adicional pa e.o.: mantencion di edificionan, optimalisa inventario di scol (material di scol/instrumentario) y pa digitalisacion den enseñansa.
Educacion ta e garantia pa un pais ta mas prospero y cu mihor oportunidad pa su conciudadanonan. Como tal e mester ta un obligacion di cada Gobierno pa sigura cu e Sistema educativo di su Pais ta optimo pa su habitantenan.
E asina yama UNESCO-norm ta propone pa 6% di GDP di un pais wordo destina na invercion den e Sistema educativo. Pero nos di Partido POR ta di pensamento cu Gobierno di Aruba mester responsabilisa su mes den bay ‘the extra mile’ pa inverti mas ainda den enseñanza di calidad pa nos studiantenan.
No solamente inverti den mas curso, pero tambe inverti den mas material didactico cu lo sirbi como herment pa nos como maestro duna les mas efectivamente. Bin cu mas studionan na nivel Bachelor na Aruba, preferibelmente den co-operacion cu Institutonan educativo renombra den exterior.
Esaki den cuadro pa deminui nos propio ‘brain drain’ y pa atrae studiantenan extranhero. E pandemia aki a siña nos, sigur na Aruba, cu nos mester di mas fuente di ingreso como pais.
Nos tin di bin cu strategianan nobo pa inversionnan extrahero tuma lugar na nos pais. Facilitacion pa mas estudio riba nivel di bachelor na Aruba lo crea un atractivo nobo pa esnan di afo.
Esaki lo haci cu nos mesun localnan tambe lo tin mas opcion pa especialisa nan mes na Aruba mes, sin tin mester di crea un debe educacional astronomico riba nan nomber.
Partido POR ta pro pa bin cu mas estudionan riba nivel di Bachelor na Aruba. Un programa compensatorio pa tur studiante cu a wordoperhudica pa e situacion di COVID19.
Mester pone fondonan adicional pa produci y presenta tal programanan. E pandemia di Covid-19 a trece cun’e hopi reto y hasta perhuicio pa hopi di nos. Mi mes a conoce diferente caso caminda studiantenan a wordo perhudica den nan studio, pa un of otro motibo, pero tur relata na e pandemia aki.
E ta di sumo importancia pa duna e alumnonan aki un Sistema di compensacion pa loke nan a perde di logra, pasobra di otro forma nos lo tina mas drop outs cual lo bira un fayo mas den nos Sistema educativo.


text:
Siman pasá mi a haña 5 karchi pa vota di 5 diferente hende ku supuestamente ta biba na mi adrès den mi “brievenbus”. Mi no sa ken nan ta, pero ofishalmente nan ta biba serka mi. Esaki kier men si kualkier dia, pa un òf otro rason outoridatan mester di un di nan ku ofishalmente segun Kranshi ta registrá na mi adrès, nan lo hasi un enredada (inval) ku un apoderashon di Korte na mi adrès. Un situashon hipotétiko? No na Kòrsou.
Ta posibel bai Kranshi i deklará ku for di awe bo no ta biba na e adrès unda bo ta registrá i deklará ku bo ta muda bai biba na laga nos bisa Kaya Saguaro # 123. Esaki, sea ku e doño di kas na Kaya Saguaro # 123 ta na altura òf no. Òf si e konosebo òf laga. Kranshi ta tuma bo deklarashon i hasi e kambio. Wak:https://alexdavidrosaria.blog/2018/12/06/bo-sa-ken-ta-registra-na-bo-adres/
Pa hasi e situashon mas ridíkulo ainda, si abo ku ta biba i ta dońo di kas na Kaya Saguaro # 123 bai reklamá Kranshi i pidi pa kambio, nan ta eksihí un pèrmit di esun ku ilegalmente a inskribí su mes na bo adrès.
Esnan ku a pasa den e trastorno aki por konta di nan frustashon ku e situashon i sigur esnan ku a èksperensiá e spantu ora un batayon di agente armá drenta nan kas en buska di kriminal i evidensia kriminal. I no papia mes di e kantidat di hende ku kier a vota, pero no tabata por pa motibu di Kranshi.
Mas ku tur kos, e situashon ku mi a deskribí ta indikativo di un pais den desorden. Mester tuma akshon òf nos ta warda pa Hulanda hala nos orea? Mi a komprondé ku no ta asuntu di falta di lei , pero falta di aplikashon di e lei.
Willemstad, Kòrsou


text:
Pronóstiko di tempu pa Kòrsou i bisindario bálido te djadumingu mainta 06:00 o.l., 6 di novèmber 2022.
Pronóstiko
Pronóstiko di tempu pa Kòrsou i bisindario bálido te djadumingu mainta 06:00 o.l., 6 di novèmber 2022.
Kompilá: djasabra 5 di novèmber 2022, 05:00 o.l. (09:00 UTC).
Tempu: Parsialmente te hopi nublá ku momentunan di áwaseru i posibel welek i bos.
Temperatura máksimo lo alkansá 29ºC i temperatura mínimo 24ºC.
Solo ta sali 06:30 i ta baha 18:09 o.l.
Bientu: Entre sùit i wèst i suak te moderá; forsa 2 te 4 (7 te 30 km/ora, 4 te 16 nudo). Promé i durante di yobida, ráfaga por ta basta fuerte te fuerte; forsa 5 te 6 (31 te 50 km/ora, 17 te 27 nudo).
Situashon general: Un disturbio na nivelnan mas abou di atmósfera lo mantené e kondishon di tempu faborabel pa formashon di nubianan signifikante riba nos region durante di próksimo dianan. E nubianan aki por generá momentunan ku áwaseru riba i alrededor di nos isla i lo no ekskluí welek i bos. Algun di e yobidanan aki por ta lokalmente fuerte i por kousa molèster na e lugánan di kustumber.
Kondishon di laman: Generalmente trankil te moderá ku altura di olanan entre 0.5 i 1.5 meter (2 pa 5 pia). Laman na kosta zùit, zùitwèst i wèst lo por bira temporalmente mas brutu dor di e kambio den direkshon di bientu i durante yobida fuerte.
Sistemanan signifikante di wer tropikal: Ningun.
Fenómeno spesial: Ningun.
Perspektiva te djaluna mainta: Parsialmente nublá ku chèns pa algun áwaseru lokal.
Meteorólogo: Vrutaal.


text:
Pa 8:30 am apertura cu nos himno nacional canta pa Taminah Croes. Directamente despues nos tentnan di desayuno ta habri y vlooienmarkt. Aruba Museum of Play tambe lo tey cu un Pop Up Children’s Museum y lo cuminsa cu actividatnan pa muchanan 10:00am te cu 4:00pm.
Nos tentnan di cuminda ta habri 11:45am. For di 1:00 pm. Show Cultural ta cuminsa cu baile di Danza Aruba, presentacion di Cas di Musica Piedra Plat, Caha di Orgel ect.
Henter pueblo di Aruba ta keda invita pa bin pasa un dia agradable den un ambiente di famia na Centro Famia. Piedra Plat 50. (Net banda di veld di Britania)


text:
Oranjestad-E siman aki miembronan di Eerste y Tweede Kamer di Hulanda ta na Aruba pa reuni cu parlamentarionan di Aruba, Corsou y Sint Maarten.
Un cos cu ta masha remarcable ta e desconfiansa cu e politiconan hulandes ta sinti pa loke ta trata gobierno di Aruba. Nan ta contento cu gobierno di Aruba a cuminsa tuma cierto pasonan, pero e desconfiansa ta keda. E relacion entre Hulanda y Mike Eman ta hopi tenso.
Esaki ta e prome reunion interparlamentario desde e welga di hamber di Mike Eman, y desde cu Mike Eman a insulta y ofende Gobernador, gobierno di Hulanda y politiconan hulandes. Varios di nan a sinti nan mes hopi ofendi pa esaki.
Parlamentarionan di MEP presente na e reunionnan aki a trata na splica e hulandesnan cu no ta tur hende ta pensa asina, es mas, cu ta solamente un grupito a sostene Mike Eman den esaki. Cu e pueblo di Aruba ta sostene nos Gobernador den su accionnan, cu Gobernador te hasta a wordo eligi pa pueblo como “Man of the Year”.
Un cos si e mayoria ta conbensi: Mike Eman y partido AVP a causa e problemanan serio cu nos pais ta aden, nan no por forma parti di e solucion.
E reunionnan lo dura te fin di e siman aki.


text:
Oranjestad-Actualmente tin un caso unda cu un docente di scol basico a wordo suspendi. Remarcabel di e caso aki ta cu aparentemente no a sigui e procedura corecto pa por a yega na tal accion. Aun mas cu esaki ta perhudicando un klas completo. Nos fraccion pa e motibonan aki ta condena e hecho con minister a actua den e asunto aki.
Como un colega docente nos ta haya cu e Minister di Enseñansa no mester a duna ordo of aproba un suspension di un docente na e manera cu esaki a sosode. Pasobra bo no ta solamente perhudica un mucha so, sino ful un klas cu ta den pleno preparacion pa cu un scol secundario. E procedura lo mester a inicia cu un entregamento di un keho oficial na e director, unda cu e na su turno lo bay papia cu e docente. Si dado caso no sali nada for di e combersacionnan pa por yega na un posibel solucion e ora lo continua cu DPS (Dienst Publieke Scholen) cual dimes lo involucra un inspecteur di enseñansa. Ora cu e inspecteur haci su investigacion y no por yega na un “solucion” prome cu cualkier decision drastico, e docente mester a haña algun advertencia por escrito caba prome cu e por wordo suspendi.
E manera cu a encamina ta esun totalmente incorecto dunando e señal cu cualkier minister por yega anto schors un docente sin tin un motibo valido of sin cu a sigui cierto procedura. Nos ta compronde cu hopi hende no sa kico kiermen para dilanti un klas y duna les na nos muchanan. Tin biaha tin e impresion cu ser un docente ta algo facil, pero mas leu di e berdad un persona no por ta. E realidad ta cu bo mester tin amor pa e muchanan pa por eherce e profesion aki debidamente. Ultimo tempo bo ta tende cu tin scarcedad na docente mundialmente y e motibo no ta pasobra ta dificil siña e materia pa bira un docente, sino cu e ta un profesion cu ta dificil pa eherce y cu ta rekeri hopi dedicacion. E trabou di nos docentenan mester wordo aprecia mas y ta lamenta cu esaki no ta e caso. E minister di educacion mester a duna mas respet na e funcion aki y evita di comete actonan sin base manera a wordo haci cu e juffrouw di Scol basico Kudawecha.


text:
Diahuebs atardi a drenta informe di cu un auto lo a bay cay na lama na e parti zuid di Adriaan Lacle blvd. na Linear Park, mesora a dirigi un patruya na e sitio. Na yegada di e patruya a bin compronde xu e dama chauffeur un poco bebi cu a bay maniobra cu e auto di huur y na lugar di primi brake lo a primi trot y a bay cay den e baha pa bay ma e beach. Aunke e auto a haya hopi daño afortunadamente ningun hende a resulta herida.
1 thought on “Dama turista un poco bebi a bay maniobra cu auto y a bay cay den un bahada canto di lama na Linear Park”
-
Polis a sere? Pasobra si bo ta bebi i drumi den bo auto..nan ta cla pa sera bo.. i e muher burachi aki? Que hubo?


text:
Temporada di vakantie grandi ta den porta y hopi di nos hendenan local ta preparando pa bay cu vakantie pronto of ta preparando pa ricibi famia y hendenan keri for di exterior.
En conexion cu e temporada di vakantie, Departamento di Aduana kier informa pueblo over di e tareanan fiscal y no fiscal cu e ta eherce y pakiko Aduana ta eherce e tarea aki.
E tarea primordial di Departamento di Aduana ta e tarea fiscal, di cual e ta encera controla e fluho di articulonan cu ta wordo importa, exporta y ta pasa Aruba di transito.
- E control fiscal di e articulonan ta encera: controla, calcula y cobra impuesto di importacion y accijns riba articulonan cu ta wordo importa, exporta y ta pasa Aruba como transito.
- Como Aduana ta na frontera tin tareanan cu ta wordo delega na nos door di otro departamentonan via di nos Bijzondere verordeningen, cual tin e meta pa salbaguardia interesnan di pais Aruba riba tereno di: salubridad y seguridad publico, economia, medio ambiente.
Un ehempel hopi comun ta ora un persona bai den exterior y cumpra pildonan pa baha peso of pa un tratamento medico. Nos ta aconseha e biahero pa buska e informacion y permiso necesario encuanto medicamentonan cu mag di wordo importa prome cu biaha na Inspectie Volksgezondheid Aruba. Hopi biaha e ambtenaarnan di Aduana ta confisca pildonan of medicamentonan cu no mag di drenta Aruba of cu ta un peliger pa e salubridad publico. Pa es motibo aki nos ta aconseha e personanan cu tin pensa di cumpra medicamentonan de exterior pa nan informa nan mes bon prome pa evita cualkier inconveniencia na nan yegada na Aruba.
Pa mas informacion encuanto leynan di Aduana como tambe derechonan y debernan di biahero por wordo lesa riba e website www.douane.aw. Pa cualkier pregunta por tuma contacto libremente via di info@douane.aw.


text:
Parlamentario di fraccion di AVP, Ryçond Santos do Nascimento a mustra cu mientras cu Prome Minister mes a confirma na cantidad di ocasion cu tin un investigacion tumando luga pa cu Arubahuis y ex Minister Plenipotenciario Guillfred Besaril, e mesun Prome Minister ta stabiel cu Besaril.
“Pakico, ningun hende por splica pero den ultimo dianan por mira señora Evelyn defende Besaril na cede di MEP, na Cocolishi y otro pero ningun hende por splica motibo di e apoyo aki.”
Parlamentario Santos do Nascimento a sigui declara cu e Minister responsabel pa e Minister Plenipotenciario na Hulanda, ta Minister Presidente Evelyn Wever-Croes mientras cu su persona tambe ta responsabel pa trahadonan di Arubahuis na Den Haag.
“Esey ta e realidad y tur hende por consulta e LIM, cu ta e ‘Landsverordening Instelling Ministeries’ di e aña aki, caminda por tuma nota cual Minister ta responsabel y ta importante pa compronde kico e responsabilidad aki ta.
Kico ta tarea di Parlamento y kico ta instrumentonan di Parlamento pa por responsabilisa un Minister, caminda Parlamento tin e tarea di controla maneho y percura pa e maneho cu ta ser hiba ta uno cu ta hiba nos pais dilanti,” Parlamentario do Nascimento a trece dilanti.
El a sigui mustra cu pa garantisa un proceso democratico, Constitucion ta duna un parlamentario e derecho y e herment di haci pregunta y motibo di esaki ta pa Parlamento haya informacion.
“Esaki ta nifica cu na mes momento un Minister cu ta haya un pregunta di un Parlamentario, tin obligacion di contesta e preguntganan aki, e tin e obligacion pa duna informacion ya cu ta asina nos Constitucion ta traha, asina e sistema parlamentario ta traha.
Anto ora cu unabes un parlamentario tin informacion of e Minister ta nenga di duna informacion, e ora Parlamento por hiba un debate publico y pa tal motibo parlamentarionan tin como herment e derecho di pidi un reunion publico y Presidente di Parlamento tin e deber di yama e reunion publico aki ora cu tres of mas parlamentario ta solicita pa un reunion publico.
Esaki pa motibo cu na final di dia, nos mester por delibera tocante funcionamento di e Minister, den e caso aki Minister Evelyn Wever-Croes, e manera con e ta trata cu Parlamentarionan, e manera con e ta informa parlamentarionan.
Aki no mester lubida cu e parlamentario ta trahando pa Pueblo pasobra Parlamento ta cas di Pueblo, Parlamento ta representa Pueblo di Aruba. Si e minister ta nenga di duna contesta na Parlamento, e ta nenga di duna informacion na Pueblo.
Esey ta e realidad y e herment di mas grandi y mas grave cu tin, pa responsabilisa un Minister, ta e mocion di desconfiansa cu por bin dilanti durante di un reunion publico.
Pa e motibonan aki tambe ta importante pa tur hende compronde kende ta responsabel den cada caso. Den e caso di Arubahuis mester ta consciente cu ta Minister Presidente Evelyn Wever-Croes ta e minister responsabel.
Su persona ta esun cu tin autoridad pa duna instruccion na Minister Plenipotenciario, e ta esun cu tin e responsabilidad di percura pa Arubahuis ta funciona na un manera bon.
Parlamentarionan ta pidi reunion publico anto e contesta cu nos ta haya, ta nada! Nos no ta haya informacion bou di varios pretexto, nos no ta haya reunion publico bou di varios pretexto y consecuentemente señora Evelyn ta mina e democracia na Aruba,” Parlamentario Ryçond Santos do Nascimento a declara den conferencia di prensa.


text:
Awe ta Dia Internacional di Comptabilidad. Relaciona cu e fecha special aki, Departamento di Finansa y Centrale Accountants Dienst a organisa un evento special dedica na esaki. Na e ocasion aki Minister di Finansa Xiomara Maduro tabata invitado y e mandatario a traha tempo, apesar cu ta siman cu ta tratando Presupuesto 2023, pa e por ta presente na e evento y pa dirigi palabra na tur e trahadornan di Departamento di Finansa y Centrale Accountants Dienst. Pa e mandatario tabata un sumo placer di por dirigi su mes na ocasion di e prome celebracion na Aruba di e Dia Internacional di Comptabilidad (Internacional Accounting Day).
Riba e historia di e fecha aki e mandatario a menciona cu e director di Departamento di Finansa sr. Derrick Werleman, cu tin un amor pa tur cosnan historico, lo elabora riba esaki proximamente den e programa di awe. Minister Maduro a pone enfasis riba e importancia di e trabao cu e empleadonan di Departamento di Finansa y Centrale Accountants Dients ta desplega pa e comunidad di Aruba en general y pa Gobierno di Aruba specificamente.
Comptabilidad kier meen duna cuenta. Duna cuenta encuanto gasto- y entradanan na nos comunidad. Pa por haci esaki ta rekeri un administracion adecuado di tur transaccionnan financiero haci. Akinan ta caminda e empleadonan tin un papel importante den esaki. For di e presupuesto, e administracion financiero, financiamento, cuentanan cada kwartal y cada aña y e control y auditoria riba e cuentanan aki, ta caminda Directie Financiën y Centrale Accountantsdienst ta e entidadnan crucial. Cu e posibilidad pa duna cuentanan adecuado ta bin e posibilidad di hiba maneho adecuado cu por yuda hiba nos dushi pida baranca dilanti.
Minister Maduro a trece dilanti na e personal di Departamento di Finansa y Centrale Accountants Dienst, cu nan trabao ta forma parti grandi di e proceso di desaroyo di nos pais. Nos pais poco poco ta saliendo di un crisis grandi cu a afecta henter mundo y nan trabaonan lo bay ta parti di esaki tambe. E minister a informa na esnan presente cu despues cu e termina su discurso, e Directornan mes, Sr. Werleman y Sr. Pang lo bay duna un splicacion encuanto kico ta den tapara pa e periodo cu ta sigui y tur e desafionan nos dilanti. Desafionan cu e minister ta sigur cu e personal di ambos instituto, manera semper, lo sabi di enfrenta cu e mes un dedicacion y humor di semper.
E mandatario a termina su discurso gradiciendo di curason e personal di ambos instancia pa e trabaonan di tur dia na bienestar di nos Pais y di Gobierno di Aruba y a desea nan hopi goso y alegria riba e dia di celebracion aki. Disfruta di boso dia special!


text:
Dios a tira un bista den su jardin y a
topa un aespacio bashi, Despues su Mirada
a pasa ariba tera y a mira bo cara cansa
El a pone sub rasa rond di bo y a hibabo
pa bo por sosega. Esta bunita ta Dios su
jardin. E ta scohe solamente e mihor.
Cu inmenso dolor na nos curason, pero conforme cu boluntad di Dios nos ta anuncia fayecimento di:
Raymundo Roman Kock
Mihor conoci como:
Ray of Mo-ray
* 05 November 1946 – † 17 November 2022
Na Nomber di su:
Esposa: Eve Kock-Henriquez
Mayornan:
† Elizabeth Vrolik
† Antonio Kock
Yiu: Lisette y Benjamin Schwengle- Kock
Nieto: Liam Schwengle
Mescos cu Nieto: Christopher de Cuba
Mescos yiu:
Mario Stamper
Ludwina Wever Stamper y famia
† Marieta Stamper y famia
Angelo Tromp
Giovanna Tromp y yiunan
Rumanan:
† Maria y Juan Peña y famia
† Pedro y Laurina Gomez Geerman y famia
† Nemensio Gomez
†Antonio y †Teresa Gomez y famia
Casildo Gomez
†Dolores y Olindo Thiel Gomez y famia
Marcela y †Shone Wiersma y famia
† Angel Kock
Andres Kock y famia
Aliria & Wilhelmus Cicilia Kock y famia
Otilio & Yolanda Kock Maduro y famia
Suegra y Suegronan:
† Coleta
† Eugenio Henriguez
Consuegra & consuegro:
Aidee Colina y Brian Stuhr
Cuña & swanan:
† Lesby Henriquez
† Alexita (Chichi) Stamper
Mena y †Ronald Tromp Henriquez y famia
Amigonan di cas:
Betto Arends
Chito de Cuba
Lucien de Cuba
Ivania Peters de Cuba
Demas Famia: Kock, Henriguez, Schwengle, Vrolik, Vrolijk, Gomez, Thiel, Peña, Cicilia, Wiersma, Naranjo, Wever, de Cuba, Tromp, Maduro, Rojer, Colina, Stuhr, Ras, Robert, Staciuk, Werleman, Heronimo, Ramos, Koolman, Peters, Lopez, Balchandani.
Primo y primanan, subrino y subrinanan, bisinja, conocirnan tambe ex coleganan di Holiday Inn, Bushiri Hotel, Safecom y Serlimar
Ta invita pa acto di entiero cual lo tuma lugar Diarason 23 di November 2022 na Misa Sagrado Curason di Hesus na Savaneta for di 2’or pa 4’or di atardi, despues nos defunto stima “Mo-Ray” lo ta saliendo pa Santana na Savaneta.
Oportunidad pa condoleer lo ta Diamars 22 di November 2022, for di 7or pa 9or di anochi na Ad Patras funeral home & crematorium.
Nos disculpa si nos por a lubida algun famia den nos tristeza.
Nos ta lamenta cu despues di entiero nos no por ricibi bishita di condolencia na cas.
Staff y personal di Ad Patres Funeral Home & Crematorium ta extende nos mas sentido pesame na famianan di e fayecido.


text:
Kralendijk – Djarason 21 di òktober, gezaghèber Edison Rijna, a dirigí palabra na prensa i komunidat engeneral loke tabata palabrá for di siman pasa, relashoná ku desaroyonan rondó di COVID-19 riba nos isla.
“Pa kuminsá nos a hasi un petishon ayera na ministerio di Relashon Eksterior di Hulanda, pa Boneiru bira un destinashon ku kódigo hel. Awor aki ainda Boneiru tin kódigo oraño. Asina ku nos sa kiko ta resultado, mi ta informá boso di esei.
Pasahero for di Kòrsou por bini Boneiru ku avion òf boto entrante djaluna 26 di òktober benidero, basta nan a hasi e PCR tèst pa mas tardá 72 ora promé ku e buelo i resultado di e tèst ta negativo. Nan mester tin un deklarashon di salú tambe di Salubridat Públiko di Boneiru. Por haña esaki riba nos website òf pidi unu na publichealth@bonairegov.com.
Por lo pronto lo tin di djaluna te ku djaweps 4 buelo pa dia for di Kòrsou.
Pasahero di Boneiru por biaha bai Kòrsou. Ora di bin Boneiru bèk nan mester laga hasi e PCR tèst na Kòrsou pa mas tardá 72 ora promé ku nan buelo. E resultado mester ta negativo. Ora nan bini Boneiru bèk nan no tin nodi di bai den karentena.
Pasaheronan di Statia i Saba por biaha bin nos isla sin tèst di PCR. Statia i Saba ta forma huntu ku nos isla un asina yamá ‘bubble’. Ke men un área den kua ta seif pa biaha.
Pasaheronan di Aruba, Sint Maarten, Canada i Merka por bini Boneiru, via Kòrsou basta nan hasi e PCR tèst pa mas tardá 72 ora promé ku nan buelo i resultado di e tèst mester ta negativo. Nan tambe mester yena e deklarashon di salú di departamento di Salubridat Públiko.
Ta prologá prohibishon pa buelo dirèkt for di Merka ku dos siman te medio novèmber.
Si e kondishonnan keda bon, nos por suavisá mas ainda i habri pa mas pais ora esaki ta responsabel. Ku esaki mi kier duna un perspektiva na nos sektor turístiko.


text:
KRALENDIJK — Rosandy Ortega un dams di 22 aña trahadó di bolo special. Rosandy ta un Boneriano, sinembargo el a nase na Kòrsou pa motibu médiko i denter di algun dia el a bin Boneiru. E ta yu di pareha Luis i Karti. E tata ta venesolano i e mama yu di Kòrsou, sinembargo ámbos tin hopi aña na Boneiru, sigur mas ku 22. Trahamentu di bolo ta un hòbi di Rosandy miéntras e ta laborá na ofisina di impuesto. El a konta ku e wela Teresita Augusta tabata traha bolo i e yu Karti a siña for di e mama.
“Mi wela Teresita tabata trahadó di bolo i mi mama a siña serka e mama i e inspirashon a yega serka ami pa medio di mi mama. Mi a krese mir’é traha bolo na kas i tabatin e deseo pa traha bolo. Komo tiner mi a puntr’é i el a pèrmití pa guiami. Di e forma aki mi a kuminsá poulatinamente traha bolo di manteka i improvisá na kas. Durante tempu mi mama tabata dunami tarea pa traha bolo pa konosí nan. For di chikitu mi tabata gusta traha obra di man. Esei a motivámi pa traha bolo dòrna ku ‘fondant’. Mi por traha diferente tipo di bolo loke ta deseá i riba pedida di un persona. Hopi bia e hende ta pidi i manda loke nan ta deseá i ami tin ku pèrkurá pa traha loke ta nan deseo. No tin malchi pa traha bolo ku diseño. Tur kos mester bin for di bo abilidat i konosementu. E ta rekerí práktika. Mi ta kapta e kos rápido. Mi ta mira algu i den un tempu kòrtiku mi ta trahe. Mi tata ta hopi entusiasmá i ta motivámi hopi. Semper su reakshon ta impreshoná di loke mi traha. E ta dunami mas kurashi pa kontinuá
Mi ta traha bolo pa kasamentu, boutismo, Pasku, fiesta di mucha i mas. For di chikitu mi tabata bisami mama mi deseo ta pa bira kòki. Kushinamentu ta mi pashon. Na Boneiru no tabatin e posibilidat e tempu aña pa siña kushina, siguiendo esaki na un nivel di estudio haltu. Asina mi a bai MBO ‘bedrijfsatministrateur’ ,i kushinamentu a keda den mi mente i ken sa den futuro e por bira algu mas amplio di loke mi ta hasi ta awor. Loke mas mi a gusta di e arte òf e bolo ku mas a impreshonámi ta difísil p’ami skohe pa awor. Internet ta yuda hopi i mi gusta mas eksperimentá den kushina mi mes kreatividat. Resientemente mi a traha un bolo ku hariña di solamente koko i el a resultá bon. Mi plan i deseo ta pa yega na propio empresa. Mi ta yòn i ta orientá kiko por hasi den futuro, sinembargo e deseo tei pa e área di horeka. Aparte di ami, mi ruman Roshendra Adelina –Ortegata tambe ta traha bolo ku hopi fantasia. Ami ta poko mas buyà kuné, e mas trankilo, sinembargo nos tur dos tin e talento di oma i mama pa loke ta trata trahamentu di bolo,”Rosandy a konta.
Mi a yega di duna lès na muchanan
Den pasado mi a duna lès na algun mucha. Mi tabata pensa e tempu aya miéntras mi tabata bai skol i durante fakansi mi no tabatin nada pa bai hasi. Mi ruman i ami a yega na e idea pa bai duna lès pa siña traha diferente kos. Tabata mi idea i mi ruman a tuma den pa nos hasié. Nos a duna un kurso di traha kos dushi pa muchanan.
Nos a kumpra material i a hasié. E muchanan tabata bini i nan tabata siña traha 5 kos riba un dia,
ku tabata konsistí di ‘Cheesecake’ , bolo, kesio, ‘piña colada’ i ko’i lechi.
Mi a haña vários mayor ta puntrando ku interes pa un dia bolbe organis’é. A kumpli ku nan petishon pa organisá un bes mas e biaha aki den fakansi di Pasku di resurekshon. E kurso tabatin un durashon di 3 dia, kaminda e muchanan a siña 12 diferente reseta.
Despues mayornan tabata ke pa mi a organisá pa nan siña i mi a hasi 2 wikènt spesial pa mayor, unu kaminda nan a siña traha pasapalu i e otro kon traha kos dushi,”Rosandy a konta.


text:
Kralendijk- Djasabra un total di 4 turista a tèst positivo pa Covid. Esaki por dedusí for di un komunikashon di parti di Gobièrnu ku ta menshoná un total di 5 kaso positivo nobo, di kual solamente 1 ta residente.
Aktualmente tur turista for di Hulanda mester pasa tèst riba e di 5 dia ku nan a yega Boneiru, pasombra tabata konsiderá Hulanda komo pais di riesgo hopi haltu.
Entranta di 5 di ougùstùs no ta konsiderá Hulanda komo pais di riesgo hopi haltu mas. Ku esaki ta yega un fin na tèstmentu riba e di 5 dia despues di yegada.
Mirando e kantidat di turista ku a tèst positivo riba djasabra, outoridatnan lo mester puntra nan mes si esaki ta algu bon òf kisas algo no dje bon ei. Kada turista infektá ku ta yega Boneiru por infektá hende na e isla, loke lo por kondusí na un brote di e virus bou di residente na Boneiru.


text: Diamars atardi a drenta informe di cu un persona a dal abao den Stadionweg, mesora a dirigi un patruya na e sitio. Na yegada di e patruya a bin compronde cu aki ta trata di un persona di edad cu lo a perde balans y a dal abao. E mironesnan cu a mir’e a hala e homber un banda kit’e for di solo y pone den sombra. Polis na e sitio ta kere cu e homber lo a haya un leve atake y a pidi ambulans pa bin atende. Na yegada di e ambulans nan a atende e homber y a bay cun’e na hospital pa tratamento mas avansa.


text:
“No tabata tin un tarea facil pa scoge 16 ganado den 1218 pintura”
ORANJESTAD – Diamars mainta a tuma luga na Bestuurskantoor entrega di premionan pa e concurso di pintamento di “Stima Bo Cacho” 2021 y di e concurso di pinta y kleur “Ley Di Cacho” 2022.
Presente durante e evento aki tabata Prome Minister Evelyn Wever-Croes, e ganadonan cu nan mayornan, Post Aruba, Minister Rocco Tjon, Minister Geoffrey Wever y demas ministernan cu a pasa saluda. E concurso aki a wordo organisa e aña aki pa di 4 aña consecutivo cu e meta pa conscientisa comunidad, specialmente nos muchanan, riba e importancia di cuida nan mascotanan. Un total di 1218 mucha a participa e aña aki mustrando asina e amor grandi cu cada mucha tin pa nan mascotanan.
Prome Minister, na su turno a dirigi su mes na e muchanan presente gradiciendo nan pa nan participacion y splicando e importancia pa cu cuido y trato di nan mascotanan. Tambe el a remarca cu aki na Aruba hopi hende ta gusta y stima nan mascotanan hopi ora nan ta chikito pero ora nan bira grandi ya no ta haya e amor y atencion debido mas. Ta importante na momento cu un mucha pidi nan mayornan pa un mascota pa nan keda stime y cuide mescos, evitando asina cu e mascotanan ta caba riba caya flaco y bandona.
Aruba a introduci e Ley di Cacho pa garantisa un miho futuro pa loke ta trata e mascotanan, y ta importante pa inculca e ley aki den nos muchanan di trempan. Prome Minister a gradici e comision cu a organisa e concurso aki cu a resulta un exito rotundo, e huesnan cu no tabata tin un tarea facil pa scoge 16 ganado den 1218 pintura, Post Aruba y Minister Geoffrey Wever pa e colaboracion desde aña pasa pa saca stampia tambe.
Por ultimo, Prome Minister a gradici tur e ganadonan pa nan tempo y dedicacion pa participa na e concurso aki, na mayornan y adultonan cu ta stimula e muchanan no solamente cu pintamento y arte pero tambe pa e amor na nan mascotanan. “Ohala aki un par di aña cu nos sigui haci esaki nos ta weita tur nos mascotanan na Aruba ta wordo bon trata”, Prome Minister a termina bisando.


text:
les di Sabbatskol
otro idioma
Les di sabbatskol kuartaal 3, aña 2022, Titula: Den e krisol ku Kristu
Les 1: E Krisol di e Wardadó
E Krisol di e Wardadó
Lesa pa e siman aki:
Salmo 23; Romanonan 12:18–21.
TEKSTO PRINSIPAL:
“E ta restorá mi alma; E ta guiami den e kamindanan di hustisia pa motibu di Su nòmber.” (Salmo 23:3).
sabbat, 25-06-2022
Sophie a lèn bèk kontra porta di su kamber i a slep bai riba flur. Lágrimanan tabata bin ariba rápido, i tabata solamente un momento promé ku e tabata yorando. “Kon e tabata por? Kon e tabata por!” Sophie a kaba di risibí notisia ku tabata kibrando su kurason. Un hende ku el a kere tabata su amigu, un hende ku e tabata respetá i konfia, tabata plamando redu horibel tokante dje pa asina ruiná su reputashon i e obra ku e tabata hasiendo. Ora el a pasa man kue su Beibel for di riba kama, di ripiente el a hañ’é ta fiha riba algun palabra konosí: “E ta restorá mi alma; E ta guiami den e kamindanan di hustisia pa motibu di Su nòmber. Maske mi kana den e vaye di sombra di morto, mi no tin miedu di maldat, pasobra Abo ta ku mi; Bo bara i Bo garoti ta konsolámi.” (Salmo 23:3,4).
“Siguramente esaki no por ta!” el a bisa su mes sin pensa. Pero e lógika tabata parse inevitabel. E Wardadó den e salmo tabata guiando Su karnénan den kamindanan di hustisia, pero e mesun kamindanan akí parse tabata traha nan kaminda den e vaye di sombra di morto. Por tabata posibel ku asta e traishon doloroso akí dor di un amigu, e vaye skur akí, Dios por a usa pa train e den hustisia?
Un Bista Riba e Siman: Na ki momentonan bo a krese mas spiritualmente, a lo largu di e momentonan fásil òf e momentonan mas difísil?
Studia e lès di e siman akí pa prepará pa Sabat, 2 di yüli.
[** Krisol ta un kanika den kua nan ta dirti metalnan presioso pa purifiká nan.]


text:
Diahuebs merdia, pa mas of menos 12'or y 38, a drenta un melding telefonico cu dilanti di Giselle Department Store...Read more
Diahuebs merdia, Central a dirigi patruya den Bacobastraat, den vecindario di YMCA pa un situacion sospechoso, caminda cu e homber...Read more
Diahuebs mainta, un cabayero a presenta na warda cu un mucha chikito di mas of menos 3 aña, kende, segun...Read more
Diahuebs mainta, Central ta dirigi patruya di Noord pa Eagle Beach caminda cu un persona cu lo a kibra su...Read more
Diahuebs, pa mas of menos 5'or y 40 di marduga, a drenta un melding telefonico cu un dama, para na...Read more
Dialuna, pa mas of menos 5'or y 40 di atardi, Central a manda patruya na un cas na Macuarima pa...Read more
Dialuna, pa mas of menos 5'or y 35 di atardi, Central ta dirigi patruya na New Food Center, caminda cu...Read more
Diadomingo madruga, patruya a wordo manda na ex Kong Fui Supermarket pa un auto sospechoso. Eynan a constata cu en...Read more
Diadomingo, pa mas of menos 3'or y 46 di marduga, Central ta dirigi patruya di Noord pa e lobby di...Read more
Diasabra, pa mas of menos 5'or y 17 di atardi, Central ta dirigi patruya di Noord na un adres na...Read more
Diasabra, pa mas of menos 3'or y 45 di atardi, a drenta un melding di un ladronicia den Caya di...Read more
Diasabra, pa mas of menos 10'or di mainta, Aruba Ports Authoridy a meld cu un boto yama "Mileika", cu 3...Read more


text:
Riba djabièrnè 16 di aprel Entidat Públiko Boneiru, dunadónan di trabou, sindikatonan i Kámara di Komèrsio ku huntu ta forma Diálogo Sentral, a logra e ‘Akuerdo di Kralendijk’, ku entre otro durante e 5 añanan binidero mester kondusí na un oumentu fuerte di sueldo mínimo, onderstant i AOV – penshun di behes.
Banda di e oumentunan aki i kombatimentu di e problemátika di pobresa tin den e akuerdo tambe proposishonnan pa logra haña kosto di bida na un nivel akseptabel pa medio di esfuersonan di Gobièrnu di Reino i Entidat Públiko Boneiru. Pa por ofresé e akuerdo mas amplio posibel a dediká atenshon tambe na maneho di sosten.
Diálogo Sentral ta konfia ku ‘Den Haag’ tambe lo kontribuí na ehekushon di e akuerdo, ku ya kaba a bai pa minister di Asuntunan Sosial i Empleo.
Por bisa ku ta algu úniko ku a sera e akuerdo di mas aña aki entre e partnernan aki ku konsekuensia positivo asina grandi pa habitantenan di Boneiru.
Gezaghèber tambe, alabes presidente qualitate qua di Diálogo Sentral, a yama bon biní na e akuerdo:
‘Esaki ta un paso históriko den desaroyo di Boneiru. Kita for di retraso i konflikto i porfin na kaminda pa mas progreso i bienestar pa tur hende. Esaki tabata e intenshon tambe di Diálogo Sentral, ku huntu ku otro nos a lanta na aña 2018. Mi ta orguyoso di e resultado aki i partikularmente di e koperashon di e partidonan boneriano ku otro, porfin realmente e ‘saliña’ a ranka sali’
Por haña henter e teksto di e Akuerdo riba wèpsait di Diálogo Sentral: www.centraaldialoogbonaire.com


text:
Esaki ta e historia di kon 30 aña pasá un tratado komersial ku Venezuela a frakasá pasombra nos a faya ku palabrashonnan internashonal. E lo a bira nos promé tratado komersial. Awe, ketu bai nos no tin tratado. No a drecha nos fayo.
Na novèmber 1987 e Minister Antiano di Komersio ta bai Venezuela pa proponé un tratado komersial di frontera ku Venezuela. E siguiente luna Venezuela ta bishitá Kòrsou i Aruba i ta elaborá un proposishon ekstenso pa liberalisá komèrsio ku e frontera di Venezuela kitando tur derechi di importashon i otro bareranan. Ekspertonan di Embahada di Reino na Caracas sinembargo ta konkluí ku bou di ningun sirkunstansia por sera un tratado komersial mientras ku nos no korehí nos fayonan ku e Organisashon Mundial di Komèrsio (WTO). Ta resultá ku nos a faya ku WTO dor di introdusí un maneho di protekshon di merkado ku oumento di tarifa i prohibishon di importashon ku tabata kontra tur regla. E Minister Antiano ku tabata e arkitekto di protekshon, rabiá ku e Hulandesnan ta konsultá un eksperto internashonal ku ta duna Ulanda rason. Durante di e siguiente enkuentro na Willemstad (12-14 yüni 1989) a para e kòmbersashonnan. Na lugá di korehí nos fayonan, e Minister Antiano ta konsentrá riba e merkado chikí lokal i sigui kibra ku regla internashonal. Awe, konsekuentemente nos ta isolá komersialmente.
Na 1948 nos pais a bira miembro di General Agreement on Trade and Tariffs (GATT) ku awor ta karga e nòmber WTO, ku a lanta hustamente pa fasilitá tratadonan komersial a base di reglanan transparente. Paisnan grandi i chikí a firma te awor mas ku 500 tratado komersial (di merkansia i e sektor di servisio). Ta remarkabel ku nos a sakrifiká nos posibilidatnan pa ta parti di merkadonan di miones di hende i konsentrá riba un merkado interno di 150 mil hende. Mas remarkabel ta ku nos no a logra rektifiká nos fayonan lokual ta hasi nos un di e tiki paisnan na mundu sin tratado komersial den un mundu globalisá.
Ta den e kuadro aki na 2005 komo Minister mi a kita e delaster bastion di protekshon. E fayonan ku WTO ainda tei. Komo mandatario despues di hopi sakrifisio i tempu, mi a yega asina leu ku ta riba dos punto so tabatin tin diferensia di opinion ku Gobièrnu di Merka, nos partner komersial prinsipal ku kende mester negoshá. Sinembargo pa mas ku un aña nos no a tuma kontakto ku outoridatnan Merikano riba e dossier aki. Ta di spera ku nos ta realisá ku kresementu ekonómiko duradero no ta posibel den isolashon komersial.
*Algun dato ta basá riba archivo di Minister di Reino di Relashonnan Eksterior, Hans van den Broek.